שיר ערש 
היא היתה כל כך קטנה; כמעט שלא ראו אותה; אבל כולם לא יכלו להוריד ממנה; את העיניים; כאילו ציפו; לבשורה גדולה; אם היא נשאה אותה; היא לא ידעה; היא היתה קטנה; כל כך קטנה שלא ידעה לדבר; אולי לכן; איתה הכל נהיה בסדר; ואיתה הכל נהיה יותר רגוע; את דיברת איתה; והיא תמיד הבינה; וחיוך אחד שלה כמו שמש; מלטפת אותך ושוטפת אותך; עכשיו את נקיה ויכולה; ללכת לישון; לישון; היא היתה הראשונה שלא פיתחה ציפיות; היא היתה הראשונה שלא שאלה שאלות; כמו כולם; היא ידעה; היא ידעה כמה את שונאת; את כל השאלות; אולי לכן; איתה הכל נהיה בסדר...; 